1. **Awa limpi (Eksodo 15:22-27)**
   * Si Dios ta ku nos, kon kualke kos malu lo por sosodé ku nos? Esaki a parse di ta e filosofia di e pueblo di Israel despues di a krusa e Laman Kòrá.
   * Deskubriendo ku e awa tabata insigur pa bebe, nan a keha, “ Kiko nos mester bebe?” (Eks. 15:24). Dios lo por a limpia e awa promé ku nan a yega, pero El a warda pa e momentu korekto.
   * El a pidi Moisés tambe pa yuda ehekutá e milager, pidiendo é pa tira un palu pa limpia e awanan (Eks. 15:25).
   * Dios kier pa nos ta konsiente di Su presensia, pa warda Su mandatonan, i pa kooperá kuNe.
   * Si Israel a kumpli ku Dios Su ekerimentunan (eksigensianan), obedesiendo e leinan ku Dios a duna nan, nan lo por ta sigur ku nan lo wòrdu protehá for di maldat (Eks. 15:26).
2. **E pan for di shelu (Eksodo 16:1-36)**
   * E deseo pa kome karni a kousa Israel pa mumurá kontra di Moisés i Aaron (Eks. 16:2-3). Pero nan murmuramente realmente tabata kontra di Dios mes (Eks. 16:8). Kiko tabata nan problema?
     + Nan a lubidá e ***pasado.***
     + Nan a enfoká(fiha) riba e difikultatnan di e ***presente*** ***.***
     + Nan a pèrdè bista di e ***futuro*** primintí***.***
   * Despues di a duna nan patrushi pa kome, Dios a proveé nan ku sufisiente pan pa alimentá nan tur dia … pa kuarenta aña! (Eks. 16:35).
   * E pan aki for di shelu tabata berdaderamente milagroso:
     + Ora ku e solo sali esaki a dirti (Eks. 16:21)
     + E mesun kantidat a kai pa sinku dia (Eks. 16:16)
     + Riba e di seis dia esaki a kai dos bes mas tantu (Eks. 16:22)
     + Riba Sabat nada no a kai (Eks. 16:26)
     + For di un dia na e otro esaki tabata yená ku bichi (Eks. 16:20)
     + For di Djabierne pa Sabat esaki no a bomba (Eks. 16:23-24)
3. **E Baranka na Horeb (Eksodo 17:1-7)**
   * ““ SEÑOR ta meimei di nos, sí òf nò ?” (Eksodo 17:7 NIV). Dios no a manda pan pa nan for di shelu tur dia? Nan no por a mira esaki den e nubia?
   * E inkredulidat manifestá dor di Israel ta asombroso. Pero Pablo ta avisá nos pa no kai den e mesun ehèmpel di inkredulidat (Heb. 3:12).
   * Apesar di nan inkredulidat, Hesus mes a splet e baranka i a sigui provee nan ku awa dor di nan biahe. E ta “ e baranka spiritual ku tabata sigui nan ” (1 Kor. 10:4).
4. **E mannan tené na laira (Eksodo 17:8-16)**
   * Segun ku nan a avansá dor di e desierto, e Amalekitanan a ataká Israel, i Moisés a pidi Josué pa defendé nan mientras ku é, Aaron i Hur a subi e seru ku “ e bara di Dios ” (Eks. 17:8-10).
   * Pakiko e Amalekitanan a ataká? Nan a tende loke Dios a hasi na Egipto. Pero, distintu for di e otro Kananitanan, nan no tabatin miedu. Nan a hasi bofon di Dios i a desafi’É dor di ataká Su pueblo, djies pa proba ku nan tabata mas fuerte kunÉ (Eks. 17:16).
   * Basta ku Moisés tabata tene Dios Su bara na laira, Israel tabata gana. Pero ora ku su brasanan a bira kansá, Israel a wòrdu derotá (Eksodo. 17:11).
   * Tabata tempu pa e peso(karga) di akshon wòrdu kompartí dor di otro lidernan. Aaron i Hur a sostené Moisés i a yud’é hasi Dios Su trabou eksitoso, di tal manera derotando e enemigu (Eks. 17:12).
5. **Bon konseho (Eksodo 18:1-27)**
   * Mirando e señal ku Dios a anunsiá na Moisés, Jetro, ku Séfora i su yiunan hòmber, a bai serka djé na Horeb (Eks. 3:12; 18:1-5).
   * Jetro, ounke no un Israelita, a adorá Dios. Pesei, despues di a risibi Moisés su relato di loke a sosodé na Egipto, el a alabá Dios i a ofresé sakrifisionan na djÉ (Eksodo. 18:8-12).
   * E siguiente dia, despues di a wak Moisés husga solitario e pueblo henter, el a dun’é un poko konseho sabí: parti e responsabilidatnan (Eks. 18:17-23).
   * Moisés humildemente a rekonosé Dios Su palabranan den e konseho aki. Pesei, el a pone atenshon na su suegro su konseho i a skohe hendenan kapas di por karga e responsabilidatnan.
   * Esaki su karakterístikanan (Eks. 18:21):
     + Respetá Dios.
     + Sea konfiabel.
     + Odia pagamentu ilegal.
6. **E pan i awa di bida: Hesus**
   * Pablo ta bisa nos ku e historianan di Eksodo a wòrdu skirbí pa nos instrukshon, esei ta, nan tin un aplikashon speshal pa nos bida (1 Kor. 10:1-11).
   * E histoianan aki ta spierta(avisa) nos kontra di kudishi; idolatria; fornikashon; tenta(purba) Dios; i redashi.
   * Ademas, Hesus a apliká speshalmente na Su mes e historianan di e awa for di e baranka i e pan for di shelu.
   * E ta Esun Kende ta proveé pa e awa di bida, simbolisando e Spiritu Santu (Juan 4:14; 7:37-39). E ta e Úniko Kende lo por satisfasé nos set di paden pa pas, goso, i felisidat.
   * Hesus a bisa ku E ta e pan berdadero ku a baha for di shelu. E pan ei ta Su propio karni (Juan 6:51).
   * Esaki ta Su kurpa, kibrá riba e krus pa trese salbashon na tur kende lo “ kome” esaki — esei ta, asept’É komo Salbador i tin un relashon diario kunE. Solamente Kristu por satisfasé nos set i hamber spiritual.